Kak měło sprjewine město za pjatnaće do dwaceći lět wupadać, je wobsah noweho směrodajneho programa, kotryž chcedźa w Budyšinje zdźěłać. W nim změja tež Serbja swoje městno.
Budyšin (CK/SN). Budyšin je stolica Serbow. Serbska přirada měšćanskeje rady wo tym kontrowersnje diskutuje. Ale towarstwa, kotrež maja jenož mało abo nimaja scyła ničo ze Serbami činić, začuwaja runje to jako jara wažne. Je to jedne z ćežišćow za dalše wuwiće města Budyšina. Prěnje mysle za „Směrodajny program 2030+“ je Markus Gießler wčera měšćanskim radźićelam předstajił. Dokument ma wizije woznamjenjeć a podawa tak ramik za konkretne naprawy w integrowanym měšćanskowuwićowym koncepće. Bjez tajkeho programa žane wuhlady na spěchowanje njejsu, rjekny referent Budyskeho wyšeho měšćanosty.
pol_Latn szl_Latn